18/09/2015 | Administración LocalMunicipal
Oroso
Aprobación provisional lista de admitidos

Faise pública a resolución de Alcaldía ditada con data de 9 de setembro de 2015, pola que se procede á aprobación provisional da lista de admitidos e excluídos no procedemento de selección dun administrativo adscrito ao departamento de urbanismo do Concello de Oroso, como funcionario/a interino/a así como a creación dunha bolsa de emprego: RESOLUCIÓN DE ALCALDÍA Nº 853/2015 Rematado o prazo de presentación de instancias establecido no apartado sexto das bases de selección que rexen a convocatoria dun administrativo adscrito ao Departamento de Urbanismo do Concello de Oroso, como funcionario/a interino/a así como a creación da bolsa de emprego para cubrir as prazas de xeito temporal da escala de Administración xeral, subescala administrativa, no Concello de Oroso, aprobas mediante resolución de Alcaldía nº 732/2015 de 29/07/2015. Unha vez examinadas as instancias presentadas, de acordo co apartado sétimo das mencionadas bases e no exercicio das facultades atribuídas á Alcaldía polo art.21.1 da Lei 7/1985, de 2 de abril, reguladora de bases de réxime local, RESOLVO: Primeiro: Aprobar provisionalmente a seguinte lista de admitidos e excluídos: ADMITIDOS: EXCLUÍDOS: 1*: Falta de presentación do xustificante bancario de pagamento da taxa por dereitos de exame (apartado 6 das bases de selección). 2**: Instancia presentada fora de prazo (apartado 6 das bases de selección). Segundo: Outorgar un prazo de 10 días hábiles, a partir do seguinte ao da publicación do anuncio no Boletín Oficial da Provincia para a corrección por parte de quen fose excluído provisionalmente dos defectos aos que alude o artigo 71 da Lei 30/1992, do 26 de novembro. A presente lista elevarase a definitiva polo transcurso do prazo de reclamacións, se non as houbese, no caso contrario exporase de novo a resolución que aprobe a lista definitiva, no mesmo lugar que a provisional, nun prazo máximo de un mes a partir da finalización do prazo de reclamacións. Terceiro: De conformidade co previsto no apartado sétimo e oitavo das bases de selección (BOP nº 149 do 7/08/2015) proceder a designar ao seguinte Tribunal cualificador das probas: Presidente: - Titular: D. Manuel Suárez Bermúdez (funcionario de carreira de administración especial, subescala técnica da Oficina Municipal de Urbanismo do Concello de Oroso); suplente D. Pablo Martín Fernández Castro (funcionario de carreira de administración especial, subescala técnica da Oficina Municipal de Urbanismo do Concello de O Pino). Secretario: - Titular: D. Federico Suárez Cancelo (funcionario de carreira con habilitación de carácter nacional do Concello de Oroso); suplente Dª. Mónica Pichel García (funcionaria de carreira con habilitación de carácter nacional do Concello de Malpica). Vogais: - 1.º vogal: D. Felix Manuel Carrasco del Pozo (funcionario de carreira con habilitación de carácter nacional do Concello de Oroso); suplente: Dª. María Dolores Cores Liste (funcionaria da escala de administración xeral, subescala administrativa, tesoureira do Concello de Oroso). - 2.º vogal: Dª. Yolanda García Fachal (funcionaria de administración especial, subescala técnica, da Oficina Municipal de Urbanismo do Concello de Oroso); suplente: D. Juan Carlos Gómez Pérez (funcionario de administración especial, subescala técnica da Oficina Municipal de Urbanismo do Concello de Bergondo). 3.º vogal: Dª. Ana María Liñares Castro (funcionaria de Administración xeral, subescala administrativa, adscrita ao Departamento de Intervención do Concello de Oroso); Dª. Cynthia Raquel Lukic Veral, (funcionaria da administración xeral, subescala administrativa, adscrita ao Departamento de Secretaría do Concello de Oroso) Cuarto: Fixar como data e lugar de celebración da primeira proba: -Xoves 22 de outubro de 2015 ás 16:00 horas no Centro Cultural Fernando de Casas e Novoa, rúa da Cultura s/n. Oroso. Quinto: Logo de ver a solicitude de aclaración presentada por D. Manuel Nicanor Jaime Gerardo Barte Akerman (RE nº 4010/2015 do 28/08), aclarase que como non pode ser doutro xeito, todas as probas referiranse no seu caso á lexislación vixente no momento de realizarse a proba. Sexto: Publicar a presente resolución no taboleiro de anuncios da Corporación así como no Boletín Oficial da Provincia. Oroso a 10 de setembro de 2015. O Alcalde. Silvia Maritza Miriam Josefina Aranaz Intxaurbe.